b"\n_START_ARTICLE_\nCita d'amor\n_START_SECTION_\nArgument\n_START_PARAGRAPH_\nEn un vaixell, tornant d'Europa cap a Am\xc3\xa8rica, Nickie Ferrante troba Terry McKay i s'enamoren. Ella est\xc3\xa0 promesa amb el milionari Bradley i ell s'ha de casar amb la rica hereva Lois Clarke. Decideixen que, per fer possible el seu amor, han de trencar amb un passat de vida luxosa a costa d'altres i que se separaran sis mesos per trobar cadascun una feina que els faci autosuficients. Passat aquest temps es trobaran al cim de l'Empire State Building. Les coses els van b\xc3\xa9: ella canta en un club nocturn i ell pinta quadres que es venen. El dia de la retrobada a l'Empire State, un cotxe atropella Terry i la deixa paral\xc3\xadtica. Per aix\xc3\xb2 ella no fa res per retrobar Nicky, que se sent abandonat. Lentament, tots dos refan les seves antigues relacions, ella amb Bradley i ell amb Lois, fins que un dia coincideixen casualment en un teatre.\n_START_SECTION_\nComentaris\n_START_PARAGRAPH_\nVa ser nominada a l'Oscar a la millor pel\xc2\xb7l\xc3\xadcula, millor actriu, millor actriu secund\xc3\xa0ria i millor gui\xc3\xb3 original (Mildred Cram, Leo McCarey), millor can\xc3\xa7\xc3\xb3 original (Buddy G. DeSylva, per la can\xc3\xa7\xc3\xb3 Wishing) i millor direcci\xc3\xb3 art\xc3\xadstica (Van nest Polglase, Alfred Herman)._NEWLINE_Va ser reeditada el 1957 com a An Affair to Remember amb Cary Grant i Deborah Kerr en el paper principal, utilitzant el mateix gui\xc3\xb3, i el 1994 com Love Affair, protagonitzada per Warren Beatty, Annette Bening, i en la seva \xc3\xbaltima aparici\xc3\xb3 a la pantalla, Katharine Hepburn."